Nogle gange skal der en garvet svindler til at udpege et åbenlyst svindelnummer. Men om det er tilfældet med Jordan Belfort, som fik 22 måneders fængsel for hvidvaskning og svindel med værdipapirer og fik tilnavnet Wolf of Wall Street, vil kun tiden kunne vise.Den nu 55-årige Jordan Belfort, som blev portrætteret af Leonardo DiCaprio i Martin Scorsese-filmen "Wolf of Wall Street" fra 2013, lægger nemlig ikke fingre imellem i sin vurdering af ICO’s - Initial Coin Offerings – måden hvorpå nystartede selskaber rejser penge online ved at udstede digitale ”tokens”. Det skriver ft.com.”Ulven” sammenligner nutidens krypto-valuta marked med 1970ernes finansielle ”blind pools”, hvor der blev rejst store summer fra grådige og godtroende investorer, uden at der blev talt om, hvordan investeringerne skulle bruges.Mæglerne fik taget rigeligt med gebyrer for transaktionerne, og blev på den måde rige på rekordtid, mens investorerne tabte stort set alt.Nu kalder Jordan Belfort så uden omsvøb ICOs for "et svindelnummer".”85 pct. af folk derude har ikke slemme intentioner, men problemet kommer, hvis fem eller 10 pct. af dem er ude på at snyde dig, så er det en (bandeord) katastrofe,” citerer ft.com ham for at sige.Belfort siger ifølge ft.com, at “Gud og hvermand springer nu på vognen. Jeg siger ikke, at der er noget galt med ideen om kryptovalutaer, men eller selv tulipanløg. Det er de mennesker, der bliver involveret og ødelægger ideen”.Tulipanløg er en henvisning til et kendt finansiel boble med hollandske tuplipanløg, der faldt sammen i februar 1637.Og nu advarer ”Ulven” så mod lykkeriddere i ICO-markedet, som kopierer tidligere tiders svindelnumre, hvor sælgere aggressivt lokker investorer til fadet, pumper prisen på aktivet i vejret gennem berømtheders udtalte støtte og andre velkendte markedsførings-tricks, og så sælger hele deres personlige portefølje, før hele markedet crasher.Alene i år er der ifølge ft.com rejst over 3 mia. dollar på i alt 202 ICOs, og populariteten er stigende.Men ICOs er vel at mærke mest i krypto-valuta miljøet og knapt så meget hos de regeringer og finansielle institutter, som indtil for nyligt har haft høj grad af kontrol med det globale finansmarked, men som nu må acceptere, at der er kommet en uigennemsigtigt, mindre kontrollabelt og mere ”folkeligt” alternativ.I sidste måned forbød Kinas regering eksempelvis ICOs i landet med henvisning til, at ICOs ”har forstyrret den økonomiske og finansielle orden”, og den britiske regering har advaret investorer om, at deres tokens kan få en værdi af nul kroner på ingen tid, mens præsident Putin i Rusland har tordnet mod krypto-markedet.Jordan Belfort optræder i Financial Times kort før han selv skal ud og promovere sit nye produkt, bogen med titlen "Way of the Wolf", og den slags kan jo også gøres ved at få opmærksomhed.Og med udtalelser, som definerer ICOs og eksempelvis Bitcoin-markedet som "langt værre, end noget jeg nogensinde har lavet", er der hermed skabt røre i kryptovalutaernes kraftigt voksende, globale andedam.Se den aktuelle pris på krypto-valutaerne HER